|  |  |  |  |  |  |  |
| --- | --- | --- | --- | --- | --- | --- |
| Številka: 355-181/2016-55 | | | | | | |
| Ljubljana, dne 10. 10. 2019 | | | | | | |
| EVA: | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Poročilo o udeležbi delegacije republike slovenije na 28. zasedanju Stalne slovensko-avstrijske komisije za Muro – predlog za obravnavo | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na \_\_\_\_\_\_\_seji sprejela naslednji  SKLEP   1. Vlada Republike Slovenije sprejme poročilo o udeležbi delegacije Republike Slovenije na 28. zasedanju Stalne slovensko-avstrijske komisije za Muro, ki je bilo 8. in 9. oktobra 2019 v Altaussee, Avstrija.   Stojan TRAMTE  GENERALNI SEKRETAR  Sklep Vlade RS prejme:   * + Ministrstvo za okolje in prostor,   + Ministrstvo za infrastrukturo,   + Ministrstvo za zunanje zadeve in   + Direkcija Republike Slovenije za vode. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| Simon Zajc, minister, Ministrstvo za okolje in prostor,  Vesna Ugrinovski, v. d. generalne direktorice Direktorata za vode in investicije, Ministrstvo za okolje in prostor,  dr. Mitja Bricelj, Direktorat za vode in investicije, Ministrstvo za okolje in prostor | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva: /** | | | | | | | | | | | | |
| Gradivo predstavlja poročilo o udeležbi delegacije Republike Slovenije na 28. zasedanju Stalne slovensko-avstrijske komisije za Muro. Vsebina zasedanja je bila namenjena pregledu izvajanja sklepov 27. zasedanja komisije, tekočem bilateralnem sodelovanju strokovnjakov komisije za Muro, strateškim nalogam na področju izvajanja EU vodne direktive in EU poplavne direktive ter energetskim interesom. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| **SKUPAJ** | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  **/** | | | | | | | | | | | |
| **8. Predstavitev sodelovanja z združenji občin: /** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
| Predlog gradiva ni takšne narave, da bi bila potrebna predhodna objava. | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | NE | | |
| SIMON ZAJC  MINISTER | | | | | | | | | | | |

PRILOGA:

* + Jedro gradiva: Poročilo o udeležbi delegacije Republike Slovenije na 28. zasedanju Stalne slovensko-avstrijske komisije za Muro
  + Priloga: Uradni zapisnik 28. zasedanja, 8.–9. oktober 2019, Altaussee

**JEDRO** **GRADIVA:**

POROČILO

O UDELEŽBI DELEGACIJE REPUBLIKE SLOVENIJE NA

28. ZASEDANJU STALNE SLOVENSKO-AVSTRIJSKE KOMISIJE ZA MURO

Podlago za urejanje vodnogospodarskih vprašanj med Republiko Slovenijo in Republiko Avstrijo predstavlja Sporazum med Vlado Federativne Republike Jugoslavije in Zvezno vlado Republike Avstrije o vodnogospodarskih vprašanjih, ki se tičejo Mure, z dne 25. maja 1954. Nadaljnjo veljavnost tega sporazuma določa Zakon o ratifikaciji sporazuma med Republiko Slovenijo in Republiko Avstrijo o nadaljnji veljavnosti določenih jugoslovansko-avstrijskih pogodb v odnosih med Republiko Slovenijo in Republiko Avstrijo (Uradni list RS, Mednarodne pogodbe, št. 4/93).

Na 28. zasedanju Stalne slovensko-avstrijske komisije za Muro (v nadaljevanju: Komisija), ki je bilo 8. in 9. oktobra 2019 v Altaussee, je bil obravnavan pregled sklepov 27. zasedanja, redno bilateralno sodelovanje strokovnjakov Komisije, izvajanje in usklajevanje vsebin, ki izhajajo iz EU vodne in poplavne direktive.

Komisija se je strinjala, da v okviru bilateralnega sodelovanja redno delo in usklajevanje strokovnjakov poteka sproti in tekoče. V skladu s sprejetimi vladnimi izhodišči je sprejela sklepe, ki strokovnjakom obeh strani nalagajo, da:

* + nadaljujejo preiskave glede ocene stanja vodotokov v skladu z dogovorjenim programom;
  + nadaljujejo s tekočimi deli pri usklajevanju hidrografskih podatkov, vključno s suspendiranimi snovmi, ter uskladijo letne visokovodne konice pretokov Mure na celotnem mejnem odseku Mure;
  + nadaljujejo z izboljšavami na prognostičnem modelu Mure, v skladu s predlogom opravijo delo na projektu CROSSRISK in na skupnih sestankih nadaljujejo z izmenjavo izkušenj;
  + nadaljujejo z monitoringom poglabljanja mejne Mure in z razvojem razširjenih odsekov ter izvedejo javni razpis za meritve 2022 in 2025;
  + izvedejo naslednje kontrolne meritve v zimskih mesecih (obdobje nizke vode) 2021/2022;
  + na mejnem odseku Mure opravijo dogovorjena vzdrževalna dela za leto 2020;
  + uskladijo izvedbo ukrepov za sanacijo protipoplavnih nasipov in obrežnih zidov v Gornji Radgoni/Bad Radkersburgu;
  + uskladijo predvidena dela (sanacijska) pri prečkanju Mure s plinovodom SOL;
  + nadaljujejo z usklajevanjem za odobritev projekta 'Kolesarski most čez Muro v Šentilju-Murfeld';
  + opravijo dogovorjena vzdrževalna dela za leto 2020 na Kučnici in si prizadevajo za realizacijo izvedbenega projekta upravljanja voda na Kučnici ter da
  + nadaljujejo z deli in pripravo finančnega koncepta za izvajanje predvidenih ukrepov v okviru bilateralnega projekta goMURra.

Komisija je v nadaljevanju podprla sodelovanje strokovnjakov obeh strani v organih Mednarodne komisije za varstvo reke Donave (ICPDR) ter poudarila, da bo v okviru ICPDR posebna pozornost namenjena pripravi naslednjega načrta upravljanja voda in predlogom za zaščito jesetra.

Glede izvajanja vodne direktive EU in poplavne direktive EU se je komisija seznanila s poročili obeh strani o napredku (izvajanje ukrepov in aktivnosti). Spomladi 2020 bo v Avstriji organizirana delavnica za izmenjavo izkušenj in informacij o izvajanju 2. cikla poplavne direktive EU.

Glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, in možnega sodelovanja, je avstrijska stran poročala, da je stanje nespremenjeno. Izključna energetska izraba tega mejnega odseka s strani Slovenije še vedno ni v interesu avstrijskih družb za oskrbo z energijo (Energie Steiermark in Verbund), sta pa družbi na voljo za nadaljnje pogovore o sodelovanju.

Slovenska stran je poročala, da je Vlada RS maja 2019 s sklepom ustavila postopek priprave državnega prostorskega načrta za območje HE Hrastje-Mota, in da so bile na podlagi tega sklepa na ministrstvu za infrastrukturo ustavljene vse aktivnosti glede energetske rabe reke Mure. Prav tako je avstrijsko stran seznanila, da je v pripravi strateški dokument Nacionalni energetsko-podnebni načrt (NEPN) za obdobje 2020–2030, ki se izdeluje v variantah in v nobeni izmed njih ne vključuje HE na Muri, sprejet pa bo predvidoma spomladi 2020.

Komisija je obravnavala tudi temo makroregionalnih strategij EU in ugotovila, da je v zvezi s to temo potrebno nadaljnje bilateralno sodelovanje. Avstrijska stran ceni dosežke Slovenije pri vzpostavljanju zelenih koridorjev v EUSAIR in vzpostavljanju povezav z EUSALP ter EUSDR, zato bo sklicala sestanek strokovnjakov v Avstriji

Ena izmed novih tem na zasedanju je bilo vprašanje sodelovanja zainteresiranih strani pri delu Komisije. Avstrijska stran je pozdravila slovensko pobudo za vključevanje zainteresirane javnosti v delo Komisije za Muro. To sodelovanje bo v prihodnje potekalo v okviru 'Foruma za Muro', ki bo v organiziran pred vsakim zasedanjem Komisije. Deležniki bodo na forumu obveščeni o aktualnih temah, prav tako pa bodo imeli možnost, da Komisiji predlagajo obravnavo relevantnih vprašanj.

Na dnevnem redu komisije je bila tudi temo rabe podzemne vode v mejnem območju. Avstrijska stran je sprejela slovenski predlog, da strokovnjaki obeh strani še naprej sodelujejo pri spremljanju stanja kakovosti podzemne vode na podlagi rezultatov bilateralnega projekta SI-MUR-AT (sodoben model podzemne vode in Memorandum o sodelovanju za zmanjševanje vplivov kmetijstva na pitno vodo).

Naslednje zasedanje Komisije bo 6. in 7. septembra 2019 v Sloveniji.

**PRILOGA:**

**STALNA SLOVENSKO-AVSTRIJSKA**

**KOMISIJA ZA MURO**

**U R A D N I Z A P I S N I K**

**28. ZASEDANJA**

8.–9. oktober 2019

Altaussee

Udeleženci:

Slovenska delegacija:

Predsednik: dr. Mitja **BRICELJ**

sekretar, Ministrstvo za okolje in prostor

Članice in člani: Janez **DODIČ**

vodja Sektorja za upravljanje voda, Ministrstvo za okolje in prostor

Robert **GRNJAK,** univ. dipl. inž.

podsekretar, Ministrstvo za okolje in prostor

dr. Aleš **BIZJAK**

sekretar, Direkcija Republike Slovenije za vode

Strokovnjakinje in strokovnjaki:

Anton **KUSTEC**, univ. dipl. inž. gradb.

vodja Sektorja območja Mure, Direkcija Republike Slovenije za vode

dr. Nataša **DOLINAR,** univ. dipl. biol.

vodja Sektorja za ekološko stanje voda, Agencija Republike Slovenije za okolje

Cvetko **KOSEC,** univ. dipl. inž. el.

sekretar, Ministrstvo za infrastrukturo

Martina **JERMAN**, univ. dipl. prev.

pooblaščena ministrica, Ministrstvo za zunanje zadeve

Zapisničarka: Barbara **POTOČNIK,** univ. dipl. pol.

višja svetovalka, Ministrstvo za okolje in prostor

Tolmačinja: Zdenka **HAFNER-ČELAN**, univ. dipl. prev.

Avstrijska delegacija:

Predsednik: dr. Konrad **STANIA,** dipl. inž.

referent v Zveznem ministrstvu za trajnost in turizem

Članice in člani: dr. Monika **EDER-PAIER**

vodja oddelka v Zveznem ministrstvu za trajnost in turizem

Johann **WIEDNER,** dipl. inž.

vodja oddelka v Uradu Štajerske deželne vlade

Rudolf **HORNICH,** dipl. inž.

referent v Uradu Štajerske deželne vlade

Strokovnjakinje in strokovnjaki:

mag. Barbara **FRIEHS**

vodja referata v Uradu Štajerske deželne vlade

mag. Gerd **FRIK**

Verbund Hydro Power, GmbH

mag. Birgit **KONECNY**

vodja oddelka v Uradu Štajerske deželne vlade

Tanja **SCHRIEBL,** dipl. inž.

referentka v Uradu Štajerske deželne vlade

Michael **WEDENIG,** dipl. inž., gradbeni mojster

vodja oddelka za načrtovanje/projektiranje, Energie Steiermark Green

Power GmbH

Zapisničarka: Brigitte **SKORIANZ**

referentka v Uradu Štajerske deželne vlade

Tolmačinja: mag. Franz **MANDELC**

Opazovalke in opazovalci madžarske strani:

Peter **SOMOGYI,** dipl. inž.

vodja Oddelka za hidrologijo in arhiv podatkov,

Zahodno prekdonavska direkcija za vodno gospodarstvo

dr. Zsuzsanna **ENGI,** dipl. inž.

vodja Oddelka za vodno gospodarstvo in namakanje,

Zahodno prekdonavska direkcija za vodno gospodarstvo

Temu (28.) zasedanju predseduje dr. Konrad **STANIA**, dipl. inž., referent v Zveznem ministrstvu za trajnost in turizem Republike Avstrije.

Sklicuje se na svoje imenovanje za predsednika avstrijske delegacije.

Slovensko delegacijo vodi dr. Mitja **BRICELJ,** sekretar na Ministrstvu za okolje in prostor Republike Slovenije.

Sklicuje se na svoje imenovanje za predsednika slovenske delegacije.

Slovenska delegacija sporoča, da je Vlada Republike Slovenije uradni zapisnik 27. zasedanja Stalne slovensko-avstrijske komisije za Muro potrdila 20. novembra 2018.

Avstrijska delegacija sporoča, da je ministrski svet Republike Avstrije dne 19. decembra 2018 potrdil uradni zapisnik 27. zasedanja, ki je bil podpisan 17. oktobra 2018 v Izoli.

**Dnevni red:**

1. **Izvedba sklepov 27. zasedanja komisije**
2. **Tekoče bilateralno usklajevanje**
   1. Poročilo o tekočem delu strokovnjakov Stalne slovensko-avstrijske komisije za

Muro

* 1. Sklepi o delu strokovnjakov Stalne slovensko-avstrijske komisije za Muro

1. **Strateške naloge**
   1. Konvencija o varstvu reke Donave
   2. Bilateralno sodelovanje za izvajanje vodne direktive EU
   3. Sodelovanje za izvajanje poplavne direktive EU
   4. Energetski interesi

**4. Razno**

4.1 Finančni obračun skupnih del

4.2 Projekt DriDanube (Drought Risk in the Danube Region)

4.3 Makroregionalne strategije EU

4.4 Vključevanje zainteresiranih strani v delo Komisije za Muro

4.5 Raba podzemne vode v mejnem območju

**5. Določitev časa in kraja naslednjega zasedanja**

**1. Izvedba sklepov 27. zasedanja komisije**

(2018: 1)

Komisija ugotavlja, da so bili sklepi, sprejeti na 27. zasedanju Stalne slovensko-avstrijske komisije, izvedeni takole:

K točki 1: Tekoče zadeve so se nadaljevale v skladu z dosedanjimi sklepi komisije.

K točki 2:

k Prilogi 1 27. zasedanja, točka 1.1:

Monitoring je bil opravljen.

k Prilogi 1 27. zasedanja, točka 1.2:

Podatki za leto 2017 so bili usklajeni dne 3. julija 2019.

Strokovnjaki obeh strani so nadaljevali z deli za izboljšanje modela napovedovanja poplav na Muri. Delo na projektu CROSSRISK se je nadaljevalo.

k Prilogi 1 27. zasedanja, točka 1.3:

Nadaljeval se je monitoring poglabljanja mejne Mure in razvoja razširjenih odsekov. Kontrolne meritve na mejnem odseku Mure so bile izvedene januarja 2019.

k Prilogi 1 27. zasedanja, točka 2.1.1.1:

Komisija se seznani, da so vzdrževalna dela na Muri, ki jih je sprejela s sklepom, v teku, in da bodo zaključena do konca 2019.

k Prilogi 1 27. zasedanja, točka 2.1.1.3:

Strokovnjaki usklajujejo potrebne aktivnosti za izvajanje predvidenih ukrepov ob upoštevanju skupne časovnice izvedbe.

K Prilogi 1 27. zasedanja, točka 2.1.1.5:

Potekalo je usklajevanje načrtovanih del.

k Prilogi 1 27. zasedanja, točka 2.1.2.1:

Komisija se seznani, da so vzdrževalna dela na Kučnici, ki jih je sprejela s sklepom, v teku, in da bodo zaključena do konca leta 2019.

k Prilogi 1 27. zasedanja, točka 2.1.2.4:

Strokovnjaki obeh strani so pri tej zadevi nadalje sodelovali.

k Prilogi 1 27. zasedanja, točka 2.1.4:

Strokovnjaki obeh strani so sodelovali pri projektu goMURra.

K točki 3 :

3.2 Strokovnjaki obeh strani sodelujejo pri vodni direktivi Evropske unije.

3.3 Strokovnjaki obeh strani sodelujejo pri poplavni direktivi Evropske unije.

3.4 Strokovnjaki obeh strani se medsebojno informirajo o stanju in načrtovanju energetske rabe Mure.

K točki 5:

28. zasedanje je potekalo 8. in 9. oktobra 2019 v Altaussee.**2. Tekoče bilateralno usklajevanje**

**2.1 Poročilo o tekočem delu strokovnjakov Stalne slovensko-avstrijske komisije za Muro**

(2018: 2.1)

V okviru bilateralnega sodelovanja sproti potekajo pogovori o usklajevanju na ravni strokovnjakov obeh strani. Rezultati teh pogovorov so zabeleženi v zapisniku kot Priloga 1. Priloga 2 vsebuje rezultate preiskav stanja voda.

Priloga 3 vsebuje seznam korespondenčnih služb obeh držav.

Komisija se seznani s tema zapisnikoma ter s seznamom korespondenčnih služb.

**2.2 Sklepi k delu strokovnjakov Stalne slovensko-avstrijske komisije za Muro**

(2018: 2.2)

Komisija sklene naslednje:

K Prilogi 1, točka "1.1 Ocena stanja voda":

* Strokovnjakom se naroča, da nadaljujejo preiskave v skladu z dogovorjenim programom (Priloga 1, točka 1.1).

K Prilogi 1, točka "1.2 Hidrografija":

* Strokovnjakom obeh strani se naroča, da nadaljujejo s tekočimi deli pri usklajevanju hidrografskih podatkov vključno s suspendiranimi snovmi, kot tudi da uskladijo letne visokovodne konice pretokov Mure na celotnem mejnem odseku Mure.
* Strokovnjakom, odgovornim za delovanje prognostičnega modela, se naroča, da nadaljujejo s sprotnimi izboljšavami na modelu Mure, v skladu s predlogom opravijo delo na projektu CROSSRISK, in da na skupnih sestankih nadaljujejo z izmenjavo izkušenj.

K Prilogi 1, točka "1.3 Kontrolne meritve“:

* Strokovnjakom obeh strani se naroča, naj nadaljujejo z monitoringom poglabljanja mejne Mure in z razvojem razširjenih odsekov ter izvedejo javni razpis za meritve 2022 in 2025.
* Strokovnjakom obeh strani se naroča, da poskrbijo za naslednje kontrolne meritve v zimskih mesecih (obdobje nizke vode) 2021/2022.

K Prilogi 1, točka "2.1.1.1 Mejni odsek Mure, vzdrževalna dela":

* Komisija naroča strokovnjakom, da opravijo vzdrževalna dela za leto 2020, ki so navedena v Prilogi 1, točka 2.1.1.1.

K Prilogi 1, točka "2.1.1.3 Adaptacija protipoplavnih nasipov in obrežnih zidov v območju Gornja Radgona-Lutverci/Bad Radkersburg-Halbenrain":

* Komisija se seznani s sporočili in naroča pristojnim lokalnim strokovnjakom obeh strani, da uskladijo izvedbo ukrepov.

K Prilogi 1, točka 2.1.1.5 »Prečkanje s plinovodom SOL – sanacijska dela«:

* Komisija se seznani s sporočili in naroča strokovnjakom obeh strani, da uskladijo predvidena dela.

K Prilogi 1, točka 2.1.1.7 »Kolesarski most čez Muro v Šentilju-Murfeld«:

* Komisija se seznani s sporočili in naroča strokovnjakom obeh strani, da nadaljujejo z usklajevanjem za odobritev projekta.

K Prilogi 1, točka 2.1.1.9 »Umetniška instalacija »Ribiči« na Muri v mestu Bad Radkersburg«:

* Komisija se seznani s sporočilom in ugotovi, da ni ugovorov za nadaljnji obstoj projekta.

K Prilogi 1, točka "2.1.2.1 Kučnica in vzdrževalna dela":

* Komisija naroča strokovnjakom, da opravijo vzdrževalna dela za leto 2020, ki so navedena v Prilogi 1, točka 2.1.2.1.

K Prilogi 1, točka "2.1.2.3 Vodnogospodarski razvoj Kučnice":

* Komisija se seznani s sporočilom in naroča strokovnjakom obeh strani, naj si še naprej prizadevajo za realizacijo izvedbenega projekta upravljanja voda na Kučnici.

K Prilogi 1, točka "2.1.4 Programi, sofinancirani s strani EU":

* Komisija se seznani s poročili o projektih, sofinanciranih s strani EU. Na področju voda soglaša komisija pri projektu goMURra s predloženo strukturo načrta upravljanja mejne Mure 2030 in naroča strokovnjakom obeh strani, da nadaljujejo z deli in pripravo finančnega koncepta za izvajanje predvidenih ukrepov.

**3. Strateške naloge**

**3.1 Konvencija o varstvu reke Donave**

(2018: 3.1)

Komisija pozdravlja in podpira sodelovanje strokovnjakov obeh strani v organih Mednarodne komisije za varstvo reke Donave (ICPDR), posebno pri izvajanju vodne direktive EU, poplavne direktive EU in Strategije EU za Podonavje.

Posebna pozornost bo namenjena pripravi naslednjega načrta upravljanja in predlogom za zaščito jesetrov.

**3.2 Bilateralno sodelovanje za izvajanje vodne direktive EU**

(2018: 3.2)

Slovenska stran poroča, da je v teku izvajanje ukrepov iz sprejetega Programa ukrepov upravljanja voda 2016–2021 in aktivnosti za izdelavo Načrtov upravljanja voda za naslednje načrtovalsko obdobje 2021–2027.

Načrta upravljanja voda in Program ukrepov upravljanja voda so objavljeni na spletni strani:

<https://www.gov.si/teme/nacrt-upravljanja-voda-na-vodnih-obmocjih/> in <https://www.gov.si/teme/program-ukrepov-upravljanja-voda/>.

V obdobju poročanja je v zvezi z direktivami EU, ki so pomembne za področje voda, začel veljati Pravilnik o podrobnejšem načinu določanja meje vodnega zemljišča celinskih voda (Uradni list RS, št. 58/18) in Pravilnik o vodni knjigi (Uradni list RS, št. 48/18).

Avstrijska stran poroča, da je izvajanje ukrepov avstrijskega nacionalnega načrta upravljanja voda v teku.

Komisija ugotavlja, da bi bilo primerno uskladiti lokacije in kilometrino obmejnih voda. Naroča strokovnjakom obeh strani:

* + dr. Christian MAIER, [christian.maier@bgld.gv.at](mailto:christian.maier@bgld.gv.at), Urad Gradiščanske deželne vlade
  + Wolfgang NEUKAM, [wolfgang.neukam@stmk.gv.at](mailto:wolfgang.neukam@stmk.gv.at), Urad Štajerske deželne vlade
  + dr. Dunja Zupan-Vrenko, [dunja.zupan-vrenko@gov.si](mailto:dunja.zupan-vrenko@gov.si@gov.si), Direkcija RS za vode
  + Janez DODIČ, [janez.dodic@gov.si](mailto:janez.dodic@gov.si), Ministrstvo za okolje in prostor, Sektor za upravljanje voda,

da sodelujejo.

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Sodelovanje za izvajanje poplavne direktive EU**

(2018: 3.3)

Slovenski strokovnjaki poročajo, da je bila v sklopu 2. cikla izvajanja poplavne direktive EU (2007/60/ES) v mesecu juniju 2019 objavljena posodobitev predhodne ocene poplavne ogroženosti. V nadaljevanju izvajanja drugega cikla poplavne direktive EU sledi še preveritev in morebitna izdelava kart poplavne nevarnosti in kart poplavne ogroženosti za posodobljen nabor območij pomembnega vpliva poplav.

Avstrijski strokovnjaki poročajo, da je bila v sklopu 2. cikla poplavne direktive EU (2007/60/ES) decembra 2018 zaključena predhodna ocena poplavne ogroženosti. Poročilo je bilo pravočasno posredovano Evropski komisiji. Za območja pomembnega vpliva poplav bodo do decembra 2019 izdelane karte nevarnosti in ogroženosti, na podlagi katerih bodo v letu 2020 izdelani načrti zmanjševanja poplavne ogroženosti.

Izmenjava izkušenj med slovenskimi in avstrijskimi strokovnjaki je potekala v okviru bilateralnih projektov EU in na srečanju mednarodnih delovnih skupin in odborov (ICPDR, Working Group Floods).

Predlagano je, da se spomladi 2020 v Avstriji organizira delavnica za izmenjavo izkušenj in informacij o izvajanju 2. cikla poplavne direktive EU, s poudarkom na načrtih zmanjševanja poplavne ogroženosti.

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Energetski interesi**

(2018: 3.4)

Avstrijska stran v zvezi z energetskimi interesi poroča, da so predstavniki družb Energie Steiermark in Verbund Hydropower GmbH (VHP) predsednika avstrijske delegacije pisno obvestili, da je s strani teh dveh podjetij od 27. zasedanja Stalne slovensko-avstrijske komisije za Muro glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, kot tudi glede možnega sodelovanja, stanje nespremenjeno. Ocena glede gradnje hidroelektrarne na tem odseku je odvisna predvsem od aktivnosti slovenske strani. Izključna energetska izraba tega mejnega odseka s strani Slovenije še vedno ni v interesu teh dveh družb za oskrbo z energijo. Družbi sta na voljo za nadaljnje pogovore o sodelovanju.

Slovenska stran poroča, da je Vlada RS na svoji 33. redni seji pod točko 2 sprejela naslednji sklep dne 30. 5. 2019 (ki obsega dve točki):

1. Vlada RS je odločila, da se postopek priprave državnega prostorskega načrta za območje HE Hrastje-Mota na Muri ustavi.
2. Vlada RS je ugotovila, da delovna skupina za pripravo državnega prostorskega načrta za območje Hrastje-Mota preneha delovati.

Ministrstvo za infrastrukturo (MzI) je v skladu z zgoraj navedenim sklepom ustavilo vse aktivnosti glede energetske rabe reke Mure. Predstavnik MzI je obe delegaciji tudi seznanil, da je v Republiki Sloveniji v pripravi Nacionalni energetsko-podnebni načrt (NEPN), ki bo predvidoma sprejet zgodaj spomladi 2020. Kot je običajno, se tak strateški dokument izdeluje v variantah. V NEPN v nobeni varianti ni HE na Muri. NEPN bosta Vladi RS predložili v obravnavo dve ministrstvi, to sta MzI in MOP, obsegal pa bo obdobje od 2020 do 2030.

Novo dejstvo je razglasitev Mure za Biosferno območje, ki ga bo treba upoštevati pri iskanju morebitnih rešitev.

Komisija se je seznanila s tem sporočilom in ugotavlja, da je stabilnost jezu v tem trenutku še vedno zagotovljena, vendar jo je treba še nadalje spremljati. Ta zadeva bo predana v nadaljnjo obravnavo lokalnim vodnogospodarskim strokovnjakom.

**4. Razno**

**4.1 Finančni obračun skupnih del**

(2018: 4.1)

Komisija ugotavlja, da po 27. zasedanju Stalne slovensko-avstrijske komisije za Muro ne obstaja potreba po bilateralnem finančnem obračunu del.

**4.2 Projekt DriDanube (Drought Risk in the Danube Region)**

(2018: 4.3)

Projekt DriDanube je bil zaključen.

Obe strani sta ocenili, da je obravnava suše v obeh državah vse bolj aktualna tema. Komisija zato sklene, da bo temo suše in načrtovanje ukrepov za zmanjševanje njenih negativnih vplivov redno obravnavala.

Avstrijska stran bo slovensko stran povabila na izmenjavo izkušenj v prvem četrtletju leta 2020.

**4.3 Makroregionalne strategije EU**

(2018: 4.5)

Za slovensko stran je Mitja Bricelj predstavil aktivnosti Jadransko-jonske strategije EU, s ciljem povezovanja z Alpsko strategijo EU za uveljavljanje zelenih in modrih koridorjev pri načrtovanju prostorskega razvoja.

Komisija ugotavlja, da se bo nadaljevalo bilateralno sodelovanje v zvezi z vprašanji makroregionalnih strategij EU. Na ravni strokovnjakov obeh strani bo v ta namen sklican koordinacijski sestanek.

**4.4 Vključevanje zainteresiranih strani v delo Komisije za Muro**

Obe strani ugotavljata, da je smiselno in potrebno okrepiti vključevanje zainteresiranih strani v delo Stalne slovensko-avstrijske komisije za Muro. Glede na to bo v prihodnosti pred vsakim zasedanjem Komisije za Muro organiziran 'Forum za Muro'. Forum bo časovno usklajen s pripravljalnim sestankom strokovnjakov obeh strani, ki bo v bodoče imenovan podkomisija. V okviru tega foruma bodo deležniki obveščeni o aktualnih temah in imeli možnost, da Komisiji za Muro predlagajo obravnavo relevantnih vprašanj.

**4.5 Raba podzemne vode v mejnem območju**

Komisija pozdravlja rezultate projekta SI-MUR-AT za zagotavljanje kakovosti podzemne vode na obeh straneh Mure in podpira aktivno izvajanje ukrepov za zmanjšanje vnosa hranil iz kmetijstva in s tem za izboljšanje kakovosti vode, v skladu z Memorandumom za izvajanje projekta SI-MUR-AT.

Strokovnjakom obeh strani se naroči, da še naprej sodelujejo pri izvajanju rezultatov projekta SI-MUR-AT.

**5. Določitev časa in kraja naslednjega zasedanja**

Slovenska delegacija je kot gostiteljica naslednjega zasedanja predlagala, da bo 29. zasedanje Komisije 6. in 7. oktobra 2020 v Republiki Sloveniji.

Za pripravo bo od 8. do 10. septembra 2020 v Avstriji potekal Forum za Muro in sestanek podkomisije.

Ta uradni zapisnik je sestavljen v slovenskem in nemškem jeziku. Obe besedili sta enako verodostojni. Vsaka delegacija prejme po en izvod uradnega zapisnika.

Altausssee, 9. oktober 2019

za slovensko delegacijo: za avstrijsko delegacijo:

dr. Mitja **BRICELJ** dr. Konrad **STANIA**, dipl. inž.

**PRILOGA:**

**Mnenje madžarskih opazovalcev:**

Madžarska stran se zahvaljuje komisiji za sklep, s katerim je bila slovenska stran pooblaščena, da povabi hrvaške in madžarske strokovnjake k tekočim usklajevanjem hidroloških podatkov Mure.

Predstavniki Madžarske se zahvaljujejo za vabilo na 28. zasedanje Stalne slovensko-avstrijske komisije za Muro in bodo veseli, če bodo v prihodnje vabljeni na zasedanje, kot je že doslej običajna praksa.